Tæplega 190 milljónir í boði fyrir félagasamtök Heimsljós kynnir 10. janúar 2020 14:45 Utanríkisráðuneytið hyggst úthluta 186,5 milljónum króna til félagasamtaka á þessu ári vegna verkefna á sviði þróunarsamvinnu og mannúðarmála . Af þessari fjárhæð á að ráðstafa 121 milljón króna til mannúðarverkefna og 62,5 milljónum til þróunarsamvinnuverkefna . Opið er fyrir umsóknir allt árið til mannúðarverkefna , með fyrirvara um að fjárheimildir kunni að vera fullnýttar áður en árið er liðið , en umsóknarfrestur um styrki til þróunarsamvinnuverkefna er til mánudagsins 16. mars . Framlög til þróunarsamvinnuverkefna nema 62,5 milljónum að þessu sinni . Áætlað er að niðurstöður ráðherra um þessa styrki liggi fyrir í maí . Athygli er vakin á því að félagasamtök þurfa að vera skráð í almannaheillafélagaskrá til þess að vera styrkhæf .